b'\n_START_ARTICLE_\nBacillus mycoides\n_START_SECTION_\nZgradba in fiziolo\xc5\xa1ke zna\xc4\x8dilnosti\n_START_PARAGRAPH_\nCelice Bacillus mycoides so navadno ve\xc4\x8dje od 3 mikrometrov in se povezujejo v veri\xc5\xbeice. Pri rasti na trdnem goji\xc5\xa1\xc4\x8du tvori kolonije s ponavljajo\xc4\x8dim se vrtin\xc4\x8dastim vzorcem. Ukrivljenost (kot in smer razvoja: pot urinega kazalca ali nasprotno) je zna\xc4\x8dilna za posamezen sev (t. i. kiralnost) in se deduje na potomce. Bacillus mycoides ima neobi\xc4\x8dajno lastnost, da se odziva na mehansko silo ter povr\xc5\xa1inske razlike v strukturi trdnega goji\xc5\xa1\xc4\x8da. _NEWLINE_Celice, ki so zmo\xc5\xbene povreti glukozo v kislino, pa so negibljive. B. mycoides je sicer zmo\xc5\xbeen tudi hidrolize \xc5\xa1kroba. Celice med sporulacijo ne nabreknejo. Prisotnost B. mycoides da pri uporabi Voges\xe2\x80\x93Proskauerjevega testa pozitiven rezultat.\n_START_SECTION_\nUporaba\n_START_PARAGRAPH_\nBacillus mycoides se pogosto dodaja pesticidom, da bi zavrl rast nevarnih bakterij in gliv. Njegova uporaba ne izkazuje nevarnosti za \xc4\x8dloveka ali okolje.\n_START_SECTION_\nVloga pri kro\xc5\xbeenju du\xc5\xa1ika\n_START_PARAGRAPH_\nBacillus mycides je amonificirajo\xc4\x8da bakterija (pretvarja pepton v amonijak). Ko se amonijak topi v vodi, nastaja amonij, ki ga prevzemajo nitrificirajo\xc4\x8de bakterije (Nitrosomonas, Nitrosococcus) in v aerobnih razmerah pretvorijo v nitrit.'